ຈີນຕັດສິນໂທດ ປະຫານຊີວິດ ຊາວວີເກີ້ 4 ຄົນ
ຈີນຕັດສິນໂທດ ປະຫານຊີວິດ 4 ຄົນ ໃນຂໍ້ຫາ ກໍ່ຄວາມຮຸນແຮງ ທີ່ແຂວງຊິນຈຽງ
ທີ່ປະເທດຈີນ ຜູ້ຊາຍ 4 ຄົນໄດ້ຖືກຕັດສິນໂທດປະຫານຊີວິດ ຍ້ອນພົວພັນກັບຄື້ນຟອງໃນ ການກໍ່ຄວາມຮຸນແຮງ ທີ່ເຮັດໃຫ້ມີຜູ້ເສຍຊີວິດຈຳນວນນຶ່ງ ຢູ່ໃນເຂດຊິນຈຽງ ທີ່ມີບັນຫາໃນ ພາກຕາເວັນຕົກຂອງຈີນ ບຸກຄົນທັງ 4 ໄດ້ຖືກຕັດສິນໂທດ ໃນມື້ວັນອັງຄານວານນີ້ ໂດຍສານທີ່ເມືອງ Kashgar ແລະເມືອງ Hotan ໃນຂໍ້ຫາຕ່າງໆຮວມທັງການກໍ່ການຮ້າຍ ການຄາດຕະກຳ ແລະການ ຈູດຢ້າວເຜົາເຮືອນ ອີກ 2 ຄົນໄດ້ຖືກຕັດສິນໂທດຈຳຄຸກເປັນເວລາ 19 ປີ ຄວາມຮຸນແຮງໄດ້ເລີ້ມຂຶ້ນທີ່ເມືອງ Hotan ໃນວັນທີ 18 ກໍລະກົດ ເວລາຊາວວີເກີ້ກຸ່ມນຶ່ງ ບຸກເຂົ້າໄປຢຶດ ເອົາປ້ອມຕຳຫຼວດ ແລະໄດ້ສັງຫານ 4 ຄົນທີ່ນັ້ນ ແລະກໍຕິດຕາມມາ ດ້ວຍ ການໂຈມຕີທີ່ເມືອງ Kashgar ໃນວັນທີ 30 ແລະ 31 ກໍລະກົດເວລາພວກບຸກໂຈມຕີໄດ້ ໃຊ້ມີດຟັນແທງພວກຜູ້ຄົນທີ່ເດີນໄປມາຕາມຖະໜົນຫົນທາງ ແລ້ວກໍຈູດໄຟເຜົາຮ້ານອາຫານ ແຫ່ງນຶ່ງ ມີຫຼາຍກວ່າ 20 ຄົນເສຍຊີວິດໃນຄວາມຮຸນແຮງທີ່ວ່ານີ້ ຮວມທັງພວກບຸກໂຈມ ຕີ 14 ຄົນ ທີ່ຖືກຕຳຫຼວດຍິງຕາຍ